cyanic-selkie/wikianc huggingface dataset:
ตัวปัญหา
ตัวปัญหา เป็นซิงเกิลของฟิล์ม-บงกช เจริญธรรม ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ศิลา นามเทพ เพลงนี้ออกจำหน่ายครั้งแรกในวันที่ 2 มิถุนายน พ.ศ. 2559 ในร้านค้าไอทูนส์
โดยเนื้อหาของเพลงนี้พูดถึงเรื่องราวของผู้หญิงคนหนึ่งที่ยังรู้สึก เหมือนเดิม เมื่อครั้งที่เคย ตัวติดกัน แต่วันหนึ่งกลายเป็น ตัวปัญหา สำหรับอีกคน จะทำอะไรก็ดูน่าเบื่อ น่ารำคาญ ขวางหูขวางตาไปหมด
ส่วนมิวสิควิดีโอนี้เผยแพร่ครั้งแรกในวันที่ 17 มิถุนายน พ.ศ. 2559 ได้ ฟรัง-นรีกุล เกตุประภากร นักแสดงสาวสวยจากซีรี่ย์ฮอร์โมน มาแสดงในลุคนักศึกษา ที่ต้องมามีปัญหากับแฟนหนุ่มซึ่งรับบทโดย ทอมมี่ สิทธิโชค
การตอบรับ
เพลง ตัวปัญหา ได้ติดอันดับสูงสุด 48 บนเว็บไซต์เพลงออนไลน์ KKBOX ของไทย
กาฆามาร์กา
กาฆามาร์กา (Cajamarca) เป็นเมืองในประเทศเปรู ตั้งอยู่ทางเหนือของประเทศ ในแคว้นกาฆามาร์กา อยู่สูงจากระดับน้ำทะเลปานกลาง 2,700 ม. (8,900 ฟุต) มีประชากรราว 217,000 คน อยู่ในภูมิอากาศร้อนชื้นศูนย์สูตร จึงมีอากาศอบอุ่น แห้งและมีแสงแดด มีดินที่อุดมสมบูรณ์ เมืองเป็นที่รู้จักในเรื่องผลิตภัณฑ์เครื่องใช้ประจำวันและชีส เมืองตั้งอยู่ในเขตเหมืองแร่ ผลิตสิ่งทอ เครื่องหนัง มีโบสถ์สร้างในคริสต์ศตวรรษที่ 17 และมหาวิหารสร้างในคริสต์ศตวรรษที่ 18 พิพิธภัณฑ์ และมหาวิทยาลัย อยู่ใกล้บริเวณพุน้ำร้อนซึ่งรู้จักกันในชื่อ สถานที่อาบน้ำของชาวอินคา กษัตริย์อินคาองค์สุดท้ายถูกปีซาร์โรนักรบชาวสเปนสำเร็จโทษที่เมืองนี้เมื่อ ค.ศ. 1533
เอลียากีม ม็องกาลา
เอลียากีม ออนส์ ม็องกาลา (Eliaquim Hans Mangala; เกิด 13 กุมภาพันธ์ ค.ศ. 1991) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งเซ็นเตอร์แบ็กให้กับบาเลนเซียและทีมชาติฝรั่งเศส
ม็องกาลาเกิดในประเทศฝรั่งเศส แต่ย้ายไปประเทศเบลเยียมตั้งแต่วัยเยาว์ เขาเริ่มต้นเส้นทางอาชีพกับสโมสร Standard Liège และย้ายไปปอร์ตูในปี ค.ศ. 2011 ซึ่งเขาสามารถพาทีมคว้าแชมป์ปรีไมราลีกา ก่อนที่จะย้ายไปแมนเชสเตอร์ซิตีในปี ค.ศ. 2014 ด้วยค่าตัว 32 ล้านปอนด์
เขาลงเล่นให้กับทีมชาติฝรั่งเศสนัดแรกเมื่อวันที่ 6 มิถุนายน ค.ศ. 2013 ในนัดที่พบกับอุรุกวัย เขายังติดทีมชาติในการแข่งขันฟุตบอลโลก 2014 ที่ประเทศบราซิล และฟุตบอลชิงแชมป์แห่งชาติยุโรป 2016 ที่ประเทศบ้านเกิดของเขาเอง
รางวัลนาฏราช ครั้งที่ 6
รางวัลนาฏราช ครั้งที่ 6 ประจำปี พ.ศ. 2557 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดการประกาศผลรางวัลในวันอาทิตย์ที่ 28 มิถุนายน พ.ศ. 2558 ปีนี้เป็นปีแรกที่รางวัลนาฏราชได้รวมเอารายการและสถานีโทรทัศน์ระบบดิจิทัลทั้ง 22 ช่อง เข้าสู่ระบบการพิจารณารางวัล
รายชื่อผู้เข้าชิง
ละครทั้ง 23 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 6
รายชื่อผู้ชนะ
ละครทั้ง 7 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 6
เดอะนิวเดย์
เดอะนิวเดย์ (The New Day) เป็นกลุ่มนักมวยปล้ำสังกัดWWE ประกอบด้วย เซเวียร์ วูดส์, บิ๊กอี และโคฟี คิงส์ตัน เป็นแชมป์รอว์แท็กทีม WWEที่ครองนานที่สุดในประวัติศาสตร์ WWE 483 วัน และแชมป์สแมคดาวน์แท็กทีม WWEหลายสมัย ในปี 2015 ทั้งสามคนได้รับการขนานนามเป็น "นักมวยปล้ำแห่งปี WWE" (WWE Wrestler of the Year) โดย Rolling Stone ในขณะที่ยังได้รับการยอมรับว่าเป็น "Best Gimmick" สุดยอดกิมมิคแห่งปีโดย Wrestling Observer Newsletter
ทิศตะวันออก
ทิศตะวันออก หรือ ทิศบูรพา เป็นหนึ่งในทิศหลักทั้งสี่ อยู่ตรงข้ามกับทิศตะวันตก ขวามือของทิศเหนือ และซ้ายมือของทิศใต้ โดยมากจะกำหนดให้ทิศตะวันออกอยู่ด้านขวามือของแผนที่ทางภูมิศาสตร์ แต่อยู่ทางซ้ายมือของแผนที่ดาว
ทิศตะวันออกเป็นทิศที่โลกหมุนไป ดวงอาทิตย์ขึ้นทางทิศตะวันออกพอดีในวันวิษุวัต
คตินิยมและความเชื่อ
ตามตำราพรหมชาติมีความเชื่อว่าพืชมงคลประจำทิศตะวันออกคือ ไผ่ กุ่ม และ มะพร้าว ส่วนเทวดาประจำทิศตะวันออกคือพระจันทร์
สมาคมฟุตบอลดอมินีกา
สมาคมฟุตบอลดอมินีกา (Dominica Football Association) เป็นหน่วยงานที่กำกับดูแลฟุตบอลในประเทศดอมินีกา มีสำนักงานใหญ่ตั้งอยู่ที่โรโซ ก่อตั้งขึ้นเมื่อปี พ.ศ. 2513 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศดอมินีการวมถึงฟุตบอลทีมชาติดอมินีกา
ช่อเชิงลดมีกาบ
ทั้งนี้คำว่า spadix มาจากคำภาษากรีกโบราณ σπᾱ́δῑξ (spā́dīx) แปลว่า "กิ่งปาล์ม"
เหตุใดถึงรักเธอ
เหตุใดถึงรักเธอ เป็นซิงเกิลของวงแบล็คเฮด ในปี พ.ศ. 2556 ค่ายสหภาพดนตรี จากอัลบั้ม White Line ประพันธ์คำร้อง-แต่งทำนองโดยและเรียบเรียงโดย อภิสิทธิ์ พงศ์ชัยสิริกุล (เอก Blackhead) เพลงนี้ออกจำหน่ายในวันที่ 29 มีนาคม พ.ศ. 2556
เทศบาลเมืองอโยธยา
อโยธยา เป็นเทศบาลเมืองแห่งหนึ่งที่ตั้งอยู่ในอำเภอพระนครศรีอยุธยา จังหวัดพระนครศรีอยุธยา มีเนื้อที่ทั้งหมดประมาณ 8.4 ตารางกิโลเมตร ครอบคลุมพื้นที่ตำบลไผ่ลิง ตำบลคลองสวนพลู และตำบลหันตรา เป็นเมืองที่ตั้งศาลากลางจังหวัดพระนครศรีอยุธยา
ที่ตั้งและอาณาเขต
เมืองอโยธยา มีเนื้อที่ทั้งหมดประมาณ 8.4 ตารางกิโลเมตร ครอบคลุมพื้นที่ 3 ตำบล ได้แก่ ตำบลไผ่ลิง 7 หมู่บ้าน ตำบลคลองสวนพลู 2 หมู่บ้าน และตำบลหันตรา 1 หมู่บ้าน
ภูมิประเทศ
พื้นที่ทั่วไปเป็นที่ราบ ไม่มีป่า ไม่มีภูเขา อยู่นอกเกาะเมืองพระนครศรีอยุธยา ซึ่งเป็นเขตเทศบาลนครพระนครศรีอยุธยา โดยมีสะพานสมเด็จพระนเรศวรมหาราช สะพานสมเด็จพระเอกาทศรถ และสะพานปรีดีธำรง เป็นสะพานทอดข้ามแม่น้ำป่าสักที่เป็นจุดเชื่อมระหว่างเกาะเมือง เข้าสู่เทศบาลเมืองอโยธยา และมีทางรถไฟจากกรุงเทพมหานคร มุ่งสู่สายเหนือและสายตะวันออกเฉียงเหนือ เป็นแนวแบ่งเขตพื้นที่ของทั้งสองเทศบาล เมืองอโยธยายังมีลำคลองไหลผ่านหลายสาย อาทิ คลองปากข้าวสาร คลองดุสิต คลองหันตรา คลองกระมัง คลองกุฎีดาว คลองเตาอิฐ คลองไผ่ลิง คลองมเหยงค์ เป็นต้น
ตราเทศบาล
ดวงตราเป็นรูปวงกลมมีขอบ ข้างบนระบุข้อความว่า "เทศบาลเมืองอโยธยา" และมีกิ่งใบโพธิ์ปรกลงมา ตรงกลางเป็นรูปวิหารและพระปรางค์ 3 องค์ ส่วนขอบข้างล่างเป็นรูปกำแพงเมือง และระบุข้อความว่า "จังหวัดพระนครศรีอยุธยา" การกำหนดตราเทศบาลแบบนี้ เนื่องจากเขตเทศบาลเมืองอโยธยามีประวัติความเป็นมาว่า เป็นที่ตั้งเมืองอโยธยาในสมัยที่กรุงศรีอยุธยาเป็นราชธานีของประเทศไทย และในสมัยนั้น มีการสร้างวัดวาอารามขึ้นมากมายซึ่งยังคงมีอยู่ในปัจจุบันนี้
แม่น้ำกาปูวัซ
แม่น้ำกาปูวัซ (Sungai Kapuas) เป็นแม่น้ำในประเทศอินโดนีเซียบนเกาะบอร์เนียว ที่บริเวณศูนย์กลางทางภูมิศาสตร์ของเอเชียตะวันออกเฉียงใต้ภาคพื้นสมุทร (Maritime Southeast Asia) มีความยาว 1,143 กิโลเมตร (710 ไมล์) เป็นแม่น้ำสายที่ยาวที่สุดในอินโดนีเซีย และเป็นหนึ่งในแม่น้ำบนเกาะที่ยาวที่สุดในโลก มีต้นกำเนิดจากเทือกเขามึลเลอร์ที่ตั้งอยู่ตอนกลางของเกาะและไหลไปทางทิศตะวันตกลงสู่ทะเลจีนใต้และยังก่อให้ดินดอนสามเหลี่ยมปากแม่น้ำ ดินดอนสามเหลี่ยมปากแม่น้ำนี้ตั้งอยู่ทางทิศตะวันตก-ตะวันตกเฉียงใต้ของเมืองปนตียานัก เมืองหลักของจังหวัดกาลีมันตันตะวันตก ยังมีแม่น้ำกาปูวัซอีกสายหนึ่งที่มีจุดกำเนิดจากทิวเขาเดียวกันแต่คนละฝั่ง ตั้งอยู่ทางตอนกลางของเกาะบอร์เนียว ไหลไปทางทิศใต้ แล้วไปรวมกับแม่น้ำบารีโตไหลลงทะเลชวา
จักรวรรดิโปรตุเกส
จักรวรรดิโปรตุเกส (Portuguese Empire, Império Português) เป็นหนึ่งในจักรวรรดิอาณานิคมของโลกจักรวรรดิแรกที่มีดินแดนในหลายทวีปที่รวมทั้งอเมริกาใต้, แอฟริกา, อินเดีย และเอเชียตะวันออกเฉียงใต้ภายใต้การปกครอง และเป็นจักรวรรดิอาณานิคมที่รุ่งเรืองอยู่นานที่สุดในยุโรปที่รุ่งเรืองอยู่เป็นเวลาเกือบห้าร้อยปีตั้งแต่การพบบราซิลในปี ค.ศ. 1500 จนกระทั่งถึงการคืนมาเก๊าในปี ค.ศ. 1999 ซึ่งเป็นระยะเวลายาวนานกว่าจักรวรรดิสเปน และ จักรวรรดิฝรั่งเศส
ความต้องการที่จะขยายดินแดนไปทั่วโลกของโปรตุเกสเริ่มขึ้นอย่างจริงจังเมื่อนักสำรวจเริ่มดินทางไปสำรวจทางฝั่งทะเลของแอฟริกาในปี ค.ศ. 1419 หลังจากที่ได้รับชัยชนะต่อเมืองเซวตา (Ceuta) ทางตอนเหนือของแอฟริกาในปี ค.ศ. 1415 โปรตุเกสใช้ความก้าวหน้าล่าสุดทางการเดินเรือ, การเขียนแผนที่ และเทคโนโลยีทางทะเลเช่นการใช้เรือคาราเวล (Caravel) ในการแสวงหาเส้นทางการค้าขายเครื่องเทศซึ่งเป็นสินค้าที่มีค่าที่สุดในยุคนั้น ในปี ค.ศ. 1488 บาร์ตูลูเมว ดีอัช (Bartolomeu Dias) เดินทางรอบแหลมกูดโฮปสำเร็จ และในปี ค.ศ. 1498 วาสโก ดา กามาก็เดินทางรอบอินเดีย ขณะที่การสำรวจเหล่านี้เป็นการแสดงถึงอำนาจของโปรตุเกสในต่างประเทศแต่จุดประสงค์ที่แท้จริงของการสำรวจก็เพื่อเป็นการขยายเส้นทางการค้าที่เน้นการแสวงหาเส้นทางใหม่ไปยังตะวันออกไกล โดยไม่ต้องเดินทางผ่านทะเลเมดิเตอร์เรเนียนที่ขณะนั้นอยู่ภายใต้อิทธิพลของอำนาจของฝ่ายปฏิปักษ์โดยเฉพาะจักรวรรดิออตโตมัน
ความเปลี่ยนแปลงในปี ค.ศ. 1500 เกิดขึ้นเมื่อมีผู้พบฝั่งทะเลอเมริกาใต้โดยบังเอิญ และเมื่อเปดรู อัลวาเรซ กาบรัลเป็นผู้เดินทางสำรวจไปพบและยึดบราซิลเป็นอาณานิคม นโยบายที่เคยเป็นการสำรวจเพื่อการค้าจึงเริ่มเปลี่ยนไปเป็นการสำรวจเพื่อแสวงหาอาณานิคม ในช่วงเวลาหลายสิบปีต่อมานักเดินเรือชาวโปรตุเกสก็ดำเนินการสำรวจฝั่งทะเลและเกาะต่างๆ ในเอเชียตะวันออกต่อไป ก่อตั้งป้อม และ สถานีการค้า (trading post) ขึ้นตามสถานที่ต่างๆ ที่พบ ภายในปี ค.ศ. 1571 โปรตุเกสก็มีสถานีการค้าระไปตั้งแต่ลิสบอนเองไปจนถึงนางาซากิในญี่ปุ่น การขยายดินแดนทำให้โปรตุเกสกลายเป็นจักรวรรดิโลกที่มีความมั่งคั่งอันมหาศาล
ระหว่างปี ค.ศ. 1580 ถึงปี ค.ศ. 1640 โปรตุเกสก็กลายเป็นพันธมิตรรองของสเปนของสองราชบัลลังก์ในการรวมตัวกันเป็นสหภาพไอบีเรีย (Iberian Union) แม้ว่าสองราชอาณาจักรนี้จะมีการบริหารแยกกันแต่อาณานิคมของโปรตุเกสก็กลายเป็นเป้าในการโจมตีโดยศัตรูของสเปนในยุโรปผู้มีความไม่พึงพอใจต่อความสำเร็จในอำนาจทางทะเลในต่างประเทศของจักรวรรดิในคาบสมุทรไอบีเรียที่รวมทั้งจักรวรรดิดัตช์ (ผู้ในที่สุดก็เข้าสงครามสงครามอิสรภาพต่อต้านสเปน), จักรวรรดิอังกฤษ และ จักรวรรดิฝรั่งเศส แต่โปรตุเกสเป็นประเทศเล็กและมีประชากรเพียงจำนวนไม่มากนักซึ่งทำให้ไม่สามารถป้องกันอาณานิคมในการปกครองของตนเองในดินแดนต่างๆ ได้อย่างมีประสิทธิภาพได้ ซึ่งในที่สุดก็เป็นผลทำให้อำนาจของโปรตุเกสเริ่มลดถอยลง นอกจากนั้นการสูญเสียบราซิลซึ่งเป็นอาณานิคมที่ใหญ่ที่สุดและสร้างผลกำไรให้มากที่สุดแก่โปรตุเกสในปี ค.ศ. 1822 ในช่วงการปลดปล่อยอาณานิคมในอเมริกา (Decolonization of the Americas) เป็นความสูญเสียอันใหญ่หลวงที่ทำให้โปรตุเกสไม่อาจฟื้นตัวขึ้นได้หลังจากนั้น
การล่าอาณานิคมในแอฟริกาที่เริ่มขึ้นในคริสต์ศตวรรษที่ 19 ทำให้โปรตุเกสพอจะได้ดินแดนมาบ้าง ดินแดนส่วนใหญ่ในแอฟริกาที่ได้มาตกอยู่ภายใต้การบริหารและอิทธิพลของโปรตุเกสเป็นเวลาหลายร้อยปี เมืองเช่นลูอันดา (Luanda) และ เบงเกลา (Benguela) และที่ตั้งถิ่นฐานต่างๆ หลายแห่งได้รับการก่อตั้งขึ้นและปกครองโดยโปรตุเกสมาตั้งแต่คริสต์ศตวรรษที่ 16 หลังจากสงครามโลกครั้งที่สอง อังตอนียู ดือ ออลีไวรา ซาลาซาร์ (António de Oliveira Salazar) ผู้นำของโปรตุเกสก็ยังพยายามรักษาจักรวรรดิโปรตุเกสไว้โดยไม่ยอันอมเปลี่ยนแปลงในขณะที่ประเทศต่างๆ ในยุโรปเริ่มถอนตัวจากอาณานิคมต่างๆ ในปี ค.ศ. 1961 กองกำลังจำนวนเพียงเล็กน้อยของโปรตุเกสที่ประจำอยู่ที่รัฐกัวก็ไม่สามารถต้านทานกองทหารอินเดียที่รุกเข้ามาในอาณานิคมได้ ซาลาซาร์จึงเริ่มสงครามอาณานิคมโปรตุเกสอันเป็นสงครามนองเลือดอันยาวนานเพื่อที่จะปราบปรามนักต่อต้านอาณานิคมในอาณานิคมแอฟริกา สงครามอันไม่เป็นที่นิยมมาสิ้นสุดลงเมื่อคณะรัฐบาลของซาลาซาร์ถูกโค่นอำนาจในปี ค.ศ. 1974 ที่เรียกกันว่าการปฏิวัติคาร์เนชัน (Carnation Revolution) หลังจากนั้นรัฐบาลโปรตุเกสก็เปลี่ยนนโยบายทันทีและอนุมัติอิสรภาพของประเทศต่างๆ ในอาณานิคมโปรตุเกสทั้งหมดยกเว้นมาเก๊าที่มาคืนให้แก่ประเทศจีนในปี ค.ศ. 1999 ซึ่งเท่ากับเป็นการสิ้นสุดของจักรวรรดิโปรตุเกส
วัดโคกเกตุบุญญศิริ
วัดโคกเกตุบุญญศิริ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายโพงพาง อำเภออัมพวา จังหวัดสมุทรสงคราม
วัดโคกเกตุบุญญศิริเริ่มก่อตั้งเป็นสำนักสงฆ์ เมื่อ พ.ศ. 2440 ภายในวัดมีต้นเกดใหญ่อยู่บนโคกจึงชื่อว่า วัดโคกเกตุ โดยพระอธิการบุญมี สายทอง เป็นผู้ริเริ่มก่อสร้างและได้รับอนุญาตจัดตั้งเป็นวัดในปีเดียวกัน ได้รับพระราชทานวิสุงคามสีมาและผูกพัทธสีมาอุโบสถ เมื่อ พ.ศ. 2445 อุโบสถได้มีการสร้างมาแล้ว 3 หลัง ตั้งแต่สมัยเริ่มสร้างวัดต่อมาได้ทรุดโทรมไป จึงสร้างใหม่ในสมัยพระอธิการวงศ์ นวลจันทร์ เป็นเจ้าอาวาส และขอวิสุงคามสีมา ผูกพัทธสีมาใหม่ เมื่อ พ.ศ. 2478 หลังที่ 3 สมัยหลวงพ่อช่อ เมื่อ พ.ศ. 2519 วัดนี้ได้รับการบูรณปฏิสังขรณ์ตลอดมา โดยเฉพาะในสมัยพระครูใบฎีกาช่อ บุสสระ หรือครูสังวรานุโยค ท่านเป็นพระนักพัฒนา
สิ่งสำคัญได้แก่ พระประธานในอุโบสถเป็นพระปูนปั้นปางมารวิชัยคู่มากับวัด กุฏิสงฆ์ทรงไทย สำนักชีเกตุสันตินารี ซึ่งหลวงพ่อช่อ เป็นผู้บริจาคปัจจัยส่วนตัว ซื้อที่ดินให้ วัดนี้พระยังพายเรือบิณฑบาตอยู่ เพราะหน้าวัดติดกับคลองขุดตากล่อม จึงมีพระบิณฑบาตทั้งทางบกและทางน้ำ
วัดปงสนุกเหนือ
วัดปงสนุกเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเมืองลำปาง จังหวัดลำปาง วัดได้รับรางวัล Award of Merit จากยูเนสโก ใน พ.ศ. 2551
วัดปงสนุกเหนือ หรือ วัดปงสนุก หรือปรากฏหลักฐานในอีก 4 ชื่อคือ วัดศรีจอมไคล วัดเชียงภูมิ วัดดอนแก้ว และ วัดพะยาว สันนิษฐานว่าสร้างขึ้นในสมัยพระเจ้าอนันตยศ พระราชโอรสของพระนางจามเทวีแห่งหริภุญไชย เมื่อครั้งเสด็จมาสร้างเขลางค์นคร (จังหวัดลำปางในปัจจุบัน) โดยสร้างเมื่อ พ.ศ. 1223 ได้รับพระราชทานวิสุงคามสีมาเมื่อ พ.ศ. 2314 โดยราว พ.ศ. 2386 เจ้าหลวงมหาวงศ์ได้ไปฟื้นฟูเมืองพะเยาขึ้นใหม่ ครูบาอินทจักรพระอุปัชฌาย์ของครูบาอาโนชัยธรรมจินดามุนี ได้นำชาวพะยาว (พะเยา) อพยพกลับ แต่ก็ยังคงเหลืออีกจำนวนหนึ่งที่ไม่ยอมกลับ ละได้มาตั้งรกรากอยู่กับชาวบ้านปงสนุก ตั้งแต่นั้นมาชื่อวัดและหมู่บ้านจึงได้ชื่อว่าปงสนุก วัดปงสนุกเหนือยังเป็นสถานที่ประดิษฐานเสาหลักเมืองเสาแรกของลำปาง ก่อนจะนำไปประดิษฐาน ณ บริเวณศาลากลาง (หลังเก่า) ในปัจจุบัน
เมื่อ พ.ศ. 2429 ได้มีการบูรณะครั้งใหญ่ ทั้งเจดีย์ สร้างฉัตร ก่อสร้างซุ้มโขง วิหารหลังมียอด หรือวิหารพระเจ้าพันองค์ หรือวิหาร 12 ราศี หรือวิหารสะเดาะเคราะห์ เนื่องจากในสมัยก่อนทั้งเจ้านายชั้นสูงและประชาชนทั่วไป เมื่อมีเคราะห์ ต่างก็จะพากันมาสะเดาะเคราะห์ที่วิหารนี้ บริเวณด้านบนรอบในของตัววิหารนั้นได้รับการประดับด้วยพระพิมพ์องค์เล็กจำนวน 1,080 องค์ จึงเป็นที่มาของชื่อ วิหารพันองค์
ภายในวัดยังมีโบราณวัตถุที่สำคัญ ได้แก่ พระพุทธรูปไม้ เสาหงส์ ภาพพระบฏเขียนเรื่องพระเวสสันดรบนผ้าและกระดาษสา หีบธรรมโบราณ และธงช้างเผือกขนาดใหญ่ในสมัยรัชกาลที่ 6 ซึ่งทางวัดได้นำมารวมไว้เป็นพิพิธภัณฑ์
ประเทศตุรกีในโอลิมปิกฤดูร้อน 2012
ประเทศตุรกี เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
คิม โย-ฮัน (นักร้อง)
คิม โย-ฮัน (김요한; เกิด 22 กันยายน พ.ศ. 2542) หรือที่รู้จักกันในชื่อ โยฮัน (요한) เป็นนักร้อง และนักแสดงชาวเกาหลีใต้ เขาเดบิ้วท์ในตำแหน่งเซ็นเตอร์วงเอ็กซ์วัน ในปี 2562 จากการเข้าร่วมรายการ พรอดิวซ์เอ็กซ์ 101 ปัจจุบัน คิมโยฮันเป็นสมาชิกของวงวีไอ และมีผลงานการแสดงและรายการวาไรตี้ต่างๆ
ชีวิตวัยเด็ก
เขาเกิดวันที่ 22 กันยายน 2542 ใน เขตชุงนัง โซล ประเทศเกาหลีใต้ คิมโยฮันมีน้องสาว 2 คน ในวัยเด็กเขาเคยมีความฝันที่จะเป็นนักกีฬาเทควันโด และเขามีคุณพ่อทำหน้าที่เป็นโค้ช
ก่อนเข้าวงการ
เขาเคยได้ตำแหน่งแชมป์เยาวชนทีมชาติสองครั้ง ในการแข่งขันกีฬาเทควันโดระดับชาติ
2562: Produce X 101, X1 และ ผลงานเดี่ยว
เดือนพฤษภาคม 2562 คิมโยฮันเข้าร่วมในรายการ Produce X 101 เพื่อเดบิ้วทวง 11 คน ระยะเวลาสัญญาวง 5 ปี ภายใต้การดูแลของ Swing Entertainment เขาเป็นเด็กฝึกระยะเวลา 3 เดือนก่อนเข้าร่วมรายการ ภายหลังจบรายการเขาได้เดบิ้วทเป็น 11 คนสุดท้ายด้วยคะแนนโหวตอันดับ 1 ได้รับตำแหน่งเซ็นเตอร์วง X1 โดยเดบิ้วทในวันที่ 27 สิงหาคม 2562 ในงาน Showcase ที่ Gocheok Sky Dome ก่อนจะพักกิจกรรมวงในเดือนพฤศจิกายน 2562 และยุบวงในวันที่ 6 มกราคม 2563 เนื่องจากการเจรจาตกลงด้านอนาคตวงระหว่างต้นสังกัดศิลปินไม่ลงตัว (อ่านเพิ่มเติมได้ที่ Mnet vote manipulation investigation )
ภายหลังการยุบวง ในเดือนกุมภาพันธ์ 2563 ต้นสังกัดได้ยืนยันว่า คิมโยฮันจะเข้าร่วมแสดงซีรีส์ School 2020 ในบท 'คิมแทจิน' อดีตนักกีฬาเทควันโด ซีรีส์มีกำหนดออกอากาศในเดือนสิงหาคม 2563  (ในภายหลังได้มีการยกเลิกไปโดยช่อง KBS เนื่องจากการตกลงกันที่ไม่ลงตัวเรื่องนักแสดงนำหญิง)
2563: ซิงเกิ้ลโซโล่ No More และวีไอ
ในเดือนมิถุนายน 2563 ต้นสังกัดประกาศที่จะเดบิวต์บอยแบนด์ในนาม "OUIBOYZ" ในช่วงครึ่งหลังของปี 2563 โดยโยฮันถูกวางตัวเป็นหนึ่งในสมาชิกของกลุ่ม ซึ่งประกอบด้วยสมาชิกคนอื่น ได้แก่ คิมดงฮัน จางแดฮยอนและคังซอกฮวา โดยในวันที่ 10 กรกฎาคม ต้นสังกัดได้เปิดแอคเคาท์บนโซเชียลมีเดียภายใต้ชื่อ "WEi" ซึ่งมีการคอนเฟิร์มว่าโยฮันเป็นหนึ่งในสมาชิกของกลุ่ม นอกจากนี้ยังมีการปล่อยคลิปเปิดตัวสมาชิกทั้ง 4 คนแรก รวมถึงโลโก้ของวงด้วย ในระหว่างนั้น มีการปล่อยรายการเรียลลิตี้บนช่องยูทูบในรายการ "OUI GO UP" ด้วย
ในวันที่ 6 สิงหาคม 2563 มีการประกาศจากทางต้นสังกัดถึงการปล่อยซิลเกิ้ลเดี่ยวของโยฮัน ในรูปแบบของ Digital Single ก่อนการเดบิวต์กับวง WEi ซึ่งซิงเกิ้ลเพลง "No More" ที่มี Zion. T. มามีส่วนในการโปรดิวซ์เพลงถูกปล่อยออกมาในวันที่ 25 สิงหาคม 2463
ในวันที่ 5 ตุลาคม 2563 โยฮันเดบิวต์กับวงวีไอ ด้วยมินิอัลบั้ม IDENTITY: First Sight (เพลงไตเติ้ล "Twilight")
2563: ผลงานการแสดงเรื่องแรก A Love So Beautiful (Korean Ver.)
เดือนกรกฎาคม 2563 มีการยืนยันจากทางต้นสังกัดว่า คิมโยฮันจะเข้าร่วมแสดงซีรีส์ A Love So Beautiful ในบท 'ชาฮอน' โดยซีรีส์เรื่องดังกล่าวเป็นซีรีส์ที่ดัดแปลงมาจากต้นฉบับของประเทศจีนจากซีรีส์ในชื่อเดียวกัน
ซีรีส์เรื่อง A Love So Beautiful ฉายตอนแรกเมื่อวันที่ 28 ธันวาคม 2563 โดยฉายผ่านช่องทาง Kakao TV และ Netflix มีกำหนดฉายทั้งหมดจำนวน 24 ตอน ออกอากาศทุกวันจันทร์ พฤหัสบดีและเสาร์
ผลงานเพลง
เอ็กซ์วัน X1 และ WEi
กีฬาโปโลน้ำในโอลิมปิกฤดูร้อน 2020
การแข่งขันกีฬาโปโลน้ำในโอลิมปิกฤดูร้อน 2020 มีกำหนดจัดขึ้นที่ศูนย์กีฬาว่ายน้ำระหว่างประเทศทะสึมิโตเกียว ในเขตโคโต จะจัดขึ้นระหว่างวันที่ 25 กรกฎาคม ถึง 8 สิงหาคม ค.ศ. 2020 โดยการแข่งขันครั้งนี้มีจำนวนทีมที่เข้าร่วมแข่งขันทั้งหมด 22 ทีม (ทีมชาย 12 และ ทีมหญิง 10 ทีม) ซึ่งทีมหญิงได้เพิ่มจำนวนทีมจากครั้งก่อนจาก 8 ทีม เป็น 10 ทีม
เดอะเวิลด์แฟกต์บุ๊ก
เดอะเวิลด์แฟกต์บุ๊ก (The World Factbook) หรืออีกชื่อหนึ่งว่า ซีไอเอเวิลด์แฟกต์บุ๊ก (CIA World Factbook) เป็นทรัพยากรอ้างอิงที่สำนักข่าวกรองกลาง (ซีไอเอ) ผลิต โดยมีสารสนเทศแบบกาลานุกรมเกี่ยวกับประเทศของโลก เดอะแฟกต์บุ๊ก เข้าถึงได้ในรูปเว็บไซต์ ซึ่งมีการปรับบางส่วนทุกสัปดาห์ และยังมีให้ดาวน์โหลดเพื่อใช้แบบออฟไลน์ เอกสารดังกล่าวให้ข้อมูลสรุปประมาณสองถึงสามหน้าเกี่ยวกับประชากรศาสตร์ ภูมิศาสตร์ การสื่อสาร การปกครอง เศรษฐกิจ และการทหารของหน่วยการปกครอง 267 แห่ง (entity) ซึ่งได้แก่ประเทศ เขตสังกัด และพื้นที่อื่นในโลกที่สหรัฐรับรอง
สำนักข่าวกรองกลางจัดทำ เดอะเวิลด์แฟกต์บุ๊ก เพื่อให้เป็นประโยชน์ต่อข้าราชการสหรัฐ วัจนลีลา การจัดรูปแบบ ขอบเขต และเนื้อหาได้รับการออกแบบให้สอดคล้องกับความต้องการของพวกเขาเป็นหลัก อย่างไรก็ดี เอกสารวิจัยวิชาการและบทความข่าวมักใช้เป็นทรัพยากร แม้จะมีคุณภาพสารสนเทศกำกวมก็ตาม เนื่องจากเป็นงานของรัฐบาลสหรัฐ จึงถือเป็นสาธารณสมบัติในสหรัฐอเมริกา
สโมสรฟุตบอลสมุทรปราการ ซิตี้
สโมสรฟุตบอลสมุทรปราการ ซิตี้ (Samut Prakan City Football Club) เป็นสโมสรฟุตบอลอาชีพในประเทศไทยจากจังหวัดสมุทรปราการ ก่อตั้งขึ้นเมื่อปี พ.ศ. 2561 จากการย้ายที่ตั้งและเปลี่ยนชื่อสโมสรจากพัทยา ยูไนเต็ด
ก่อตั้งทีม
สโมสรก่อตั้งขึ้นในช่วงปลายฤดูกาล 2561 เจ้าของสโมสรได้ตัดสินใจทำการเปลี่ยนชื่อพัทยา ยูไนเต็ด เป็นสมุทรปราการ ซิตี้ และย้ายสนามเหย้าไปที่สนามกีฬาการกีฬาแห่งประเทศไทย บางพลี
เริ่มต้นในไทยลีก
ก่อนเริ่มฤดูกาล 2562 สโมสรได้แต่งตั้งเท็ตสึยะ มูรายามะเป็นผู้อำนวยการสโมสร โดยเขาจะได้ทำงานร่วมกับหัวหน้าผู้ฝึกสอนอย่างสุรพงษ์ คงเทพในฤดูกาลแรกในไทยลีก ซึ่งในฤดูกาลนั้น สโมสรทำผลงานได้ดีจนจบอันดับที่ 6 ของตาราง
สโมสรได้แต่งตั้งมาซาตาดะ อิชิอิ เป็นหัวหน้าผู้ฝึกสอนสำหรับการคุมทีมในฤดูกาล 2563–64 โดยก่อนเปิดฤดูกาล สโมสรได้ปล่อยตัวผู้เล่นหลายราย อาทิ อิบซง แมลู, คิม พย็อง-แร, บวร ตาปลา, ภูมินทร์ แก้วตา และวรนาถ ทองเครือ และได้ซื้อตัวผู้เล่นใหม่ อาทิ ทัตสึยะ ซากาอิ จากมอนเตดิโอ ยามางาตะ, ยูโตะ โอโนะ จากกิฟุ และเปดรู ฌูนีโยร์ ผู้เล่นชาวบราซิล
สโมสรประเดิมไทยลีก ฤดูกาล 2563–64 ด้วยการเสมอกับแชมป์เก่าอย่างสิงห์ เชียงราย ยูไนเต็ด 1–1 เมื่อวันที่ 14 กุมภาพันธ์ พ.ศ. 2563 แต่หลังจากนั้น พวกเขาแพ้ติดต่อกันถึง 3 นัด ก่อนที่จะชนะนัดแรกในลีกเมื่อวันที่ 13 กันยายน พ.ศ. 2563 ซึ่งเป็นการแข่งขันนัดที่ 5 ที่ทีมเปิดบ้านเอาชนะระยองไปได้ 1–0 หลังจบการแข่งขันนัดที่ 10 ทีมอยู่ในอันดับที่ 12 ของตาราง
หลังจากช่วงเวลาอันย่ำแย่ ทีมกลับมาชนะรวดอีก 3 นัด ประกอบด้วย การบุกชนะบุรีรัมย์ ยูไนเต็ดที่ช้างอารีนา 1–3 และเอาชนะชลบุรีและตราด ทำให้ทีมกระโดดขึ้นไปอยู่อันดับที่ 6 ของตารางหลังจบเลกแรก และในเกมแรกของเลกที่สอง ทีมสามารถเอาชนะทีมยักษ์ใหญ่ของไทยลีกอย่างการท่าเรือไปได้ 6–3 เมื่อวันที่ 27 ธันวาคม พ.ศ. 2563
สมุทรปราการ ซิตี้ สามารถเข้าถึงรอบที่สามของการแข่งขันช้าง เอฟเอคัพ 2563–64 ก่อนที่จะตกรอบด้วยการพ่ายแพ้ต่อเมืองทอง ยูไนเต็ด 1–0 เมื่อวันที่ 3 กุมภาพันธ์ พ.ศ. 2564 ต่อมาในไทยลีก ฤดูกาล 2564–65 สโมสรทำผลงานได้อย่างย่ำแย่เนื่องจากเสียผู้เล่นตัวหลักหลายราย โดยหลังจบเลกแรก อิชิอิได้แยกทางกับทีมและย้ายไปคุมบุรีรัมย์ ยูไนเต็ด สโมสรสมุทรปราการ ซิตี้ จึงได้แต่งตั้งยาซูชิ โยชิดะ อดีตผู้ฝึกสอนทีมชาติญี่ปุ่นรุ่นอายุไม่เกิน 20 ปีและทีมหญิงของอูราวะ เรดไดมอนส์ เข้ามาคุมทีมต่อ แต่สุดท้าย ทีมจบอันดับที่ 15 ต้องตกชั้นลงไปเล่นไทยลีก 2
ไทยลีก 2
ก่อนเปิดฤดูกาล 2565–66 โยชิดะได้แยกทางกับสโมสร และจักรพันธ์ ปั่นปี อดีตหัวหน้าผู้ฝึกสอนของชลบุรี ได้เข้าคุมทีมต่อ พร้อมกับเปลี่ยนเจ้าของสโมสรคนใหม่เป็นเสี่ยบิ๊ก-สัมฤทธิ์ บัณฑิตกฤษดา อดีตประธานสโมสรอินทรีเพื่อนตำรวจ ที่ทุ่มงบทำทีมปีละ 24 ล้านบาท
รายชื่อหัวหน้าผู้ฝึกสอน
รายชื่อหัวหน้าผู้ฝึกสอน (2561 - ปัจจุบัน)
มีดรบ
มีดรบ หรือ มีดสั้น เป็นมีดที่ถูกออกแบบมาเพื่อใช้ในทางทหาร โดยเฉพาะการต่อสู้ระยะประชิด แต่หลังจากช่วงสงครามสนามเพลาะ มีดนี้ถูกออกแบบขึ้นเพื่อใช้เป็นเครื่องมืออเนกประสงค์เพิ่มขึ้นจากจุดประสงค์เดิม อาทิ การตัดกิ่งไม้ใบไม้ การงัดลังไม้เช่นลังกระสุน การประกอบอาหาร และการใช้งานด้านอื่น ๆ เพื่อการดำรงชีวิต มีดต่อสู้อาจแบ่งเป็นมีดใบตายและมีดพับอีกด้วย
ทิศตะวันตก
ทิศตะวันตก หรือ ทิศประจิม หรือ ทิศปัจฉิม เป็นหนึ่งในทิศหลักทั้งสี่ อยู่ตรงข้ามกับทิศตะวันออก ขวามือของทิศใต้ และซ้ายมือของทิศเหนือ โดยมากจะกำหนดให้ทิศตะวันตกอยู่ด้านซ้ายของแผนที่ทางภูมิศาสตร์ แต่อยู่ด้านขวาของแผนที่ดาว
คตินิยมและความเชื่อ
ตามตำราพรหมชาติมีความเชื่อว่าพืชมงคลประจำทิศตะวันตกคือ มะยม และ มะขาม ส่วนเทวดาประจำทิศตะวันตกคือพระพฤหัสบดี
ประเทศตูนิเซียในโอลิมปิกฤดูร้อน 2012
ประเทศตูนิเซีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ยูตากะ ทาเกโนอูจิ
ยูตากะ ทาเกโนอูจิ (竹野内 豊 (Takenouchi Yutaka); เกิดวันที่ 2 มกราคม ค.ศ. 1971) เป็นนักแสดงชาวญี่ปุ่นที่แสดงละครเรื่องแรกที่มีชื่อว่า「ボクの就職」(โบกุโนะชูโชกุ) ใน ค.ศ. 1994 หลังจากชนะการประกวดสุดยอดนายแบบ เขายังเป็นนักแสดงโฆษณาอีกหลายชิ้นด้วย
สหพันธ์ฟุตบอลโดมินิกัน
สหพันธ์ฟุตบอลโดมินิกัน (Federación Dominicana de Fútbol) เป็นหน่วยงานที่กำกับดูแลฟุตบอลในสาธารณรัฐโดมินิกัน มีสำนักงานใหญ่ตั้งอยู่ที่ซานโตโดมิงโก ก่อตั้งขึ้นเมื่อปี พ.ศ. 2496 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในสาธารณรัฐโดมินิกันรวมถึงฟุตบอลทีมชาติสาธารณรัฐโดมินิกัน
ปฏิจจสมุปบาท
ปฏิจจสมุปบาท (/ปะติดจะสะหฺมุบบาด/) (Paṭiccasamuppāda ปฏิจฺจสมุปฺปาท; प्रतित्यसमुद्पाद ปฺรติตฺยสมุทฺปาท) เป็นชื่อพระธรรมหัวข้อหนึ่งในศาสนาพุทธ เรียกอีกอย่างว่า อิทัปปัจจยตา หรือ ปัจจยาการ เป็นหลักธรรมที่อธิบายถึงการเกิดขึ้นพร้อมแห่งธรรมทั้งหลายเพราะอาศัยกัน, การที่สิ่งทั้งหลายอาศัยกันจึงเกิดมีขึ้น เช่น ทุกข์เกิดขึ้นเพราะมีปัจจัย 12 เรื่องเกิดขึ้นสืบ ๆ เนื่องกันมาตามลำดับดังนี้ คือ
การเทศนาปฏิจจสมุปบาท ดังแสดงไปแล้วข้างต้น เรียกว่า อนุโลมเทศนา
หากแสดงย้อนกลับจากปลายมาหาต้น จากผลไปหาเหตุปัจจัย เช่น ชรามรณะเป็นต้น มีเพราะชาติเป็นปัจจัย ชาติมีเพราะภพเป็นปัจจัย ฯลฯ สังขารมีเพราะอวิชชาเป็นปัจจัย ดังนี้ เรียกว่า ปฏิโลมเทศนา
ลำดับแห่งปฏิจจสมุปบาทฝ่ายดับทุกข์
ความทุกข์ จะดับไปได้เพราะ ชาติ (การเกิดอัตตา"ตัวตน"คิดว่าตนเป็นอะไรอยู่) ดับ
บราซิลเน็กซ์ท็อปโมเดล ฤดูกาลที่ 4
บราซิลเน็กซต์ท็อปโมเดล ฤดูกาลที่ 4 เป็นฤดูกาลที่ 4 ของ บราซิลเน็กซต์ท็อปโมเดล, รายการเรียลลิตี้ โชว์ ชื่อดังของบราซิล ดำเนินรายการโดย นางแบบชื่อดังอย่าง เฟอร์นันด้า มอตต้า เพื่อค้นหานางแบบแฟชั่นแถวหน้า เริ่มทำการค้นหาในเดือน กรกฎาคม และ สิงหาคม แต่ถูกออกอากาศครั้งแรกเมื่อ 9 กันยายน 2552
ปฏิจจสมุปบาท
ลำดับแห่งปฏิจจสมุปบาทฝ่ายดับทุกข์
ภพ จะดับไปได้เพราะ อุปาทาน (ความยึดติดในสิ่งต่าง ๆ) ดับ
บราซิลเน็กซ์ท็อปโมเดล ฤดูกาลที่ 4
ตอนที่ 1
วันออกอากาศ: 2553
ปฏิจจสมุปบาท
ลำดับแห่งปฏิจจสมุปบาทฝ่ายดับทุกข์
ตัณหา จะดับไปได้เพราะ เวทนา (ความรู้สึกทุกข์หรือสุขหรือเฉยๆ) ดับ
บราซิลเน็กซ์ท็อปโมเดล ฤดูกาลที่ 4
ตอนที่ 2
วันออกอากาศ: 2553
ปฏิจจสมุปบาท
ลำดับแห่งปฏิจจสมุปบาทฝ่ายดับทุกข์
เวทนา จะดับไปได้เพราะ ผัสสะ (การสัมผัส) ดับ
ผัสสะ จะดับไปได้เพราะ สฬายตนะ (อายตนะใน๖+นอก๖) ดับ
บราซิลเน็กซ์ท็อปโมเดล ฤดูกาลที่ 4
ตอนที่ 4
วันออกอากาศ: 2553
ตอนที่ 5
วันออกอากาศ: 2553
ปฏิจจสมุปบาท
ลำดับแห่งปฏิจจสมุปบาทฝ่ายดับทุกข์
สฬายตนะ จะดับไปได้เพราะ นามรูป (รูปขันธ์) ดับ
บราซิลเน็กซ์ท็อปโมเดล ฤดูกาลที่ 4
ตอนที่ 7
วันออกอากาศ: 2553
ปฏิจจสมุปบาท
ลำดับแห่งปฏิจจสมุปบาทฝ่ายดับทุกข์
นามรูป จะดับไปได้เพราะ วิญญาณ (วิญญาณขันธ์) ดับ
บราซิลเน็กซ์ท็อปโมเดล ฤดูกาลที่ 4
ตอนที่ 8
วันออกอากาศ: 2553
ตอนที่ 9
วันออกอากาศ: 2553
ปฏิจจสมุปบาท
ลำดับแห่งปฏิจจสมุปบาทฝ่ายดับทุกข์
วิญญาณ จะดับไปได้เพราะ สังขาร (อารมณ์ปรุงแต่งวิญญาณ-เจตสิก) ดับ
บราซิลเน็กซ์ท็อปโมเดล ฤดูกาลที่ 4
ตอนที่ 10
วันออกอากาศ: 2553
ตอนที่ 11
วันออกอากาศ: 2553
ปฏิจจสมุปบาท
ลำดับแห่งปฏิจจสมุปบาทฝ่ายดับทุกข์
สังขาร จะดับไปได้เพราะ อวิชชา (ความไม่รู้อย่างแจ่มแจ้ง) ดับ
มัสยิดปูตรา
มัสยิดปูตรา (Masjid Putra) เป็นมัสยิดที่สำคัญในปูตราจายา ประเทศมาเลเซีย มัสยิดเริ่มก่อสร้างเมื่อปี 1997 จนแล้วเสร็จอีก 2 ปีถัดมา ตั้งอยู่ข้างกับเปอร์ดานาปูตรา ซึ่งเป็นทำเนียบรัฐบาลของมาเลเซีย และทะเลสาบปูตราจายา ทะเลสาบที่สร้างโดยมนุษย์ ด้านหน้าของมัสยิดยังมีจตุรัสที่ประดับด้วยธงแต่ละรัฐของมาเลเซีย
ปฏิจจสมุปบาท
สมุทยวาร-นิโรธวาร
การแสดงหลักปฏิจจสมุปบาท เป็นการแสดงให้เห็น ความเกิดขึ้นแห่งธรรมต่างๆ โดยอาศัยปัจจัยสืบทอดกันไปอย่างนี้ เป็น สมุทยวาร คือฝ่ายสมุทัย ใช้เป็นคำอธิบาย อริยสัจข้อที่สอง (สมุทัยสัจจ์) คือ แสดงให้เห็นความเกิดขึ้นแห่งทุกข์ ปฏิจสมุปบาทที่แสดงแบบนี้เรียกว่า อนุโลมปฏิจจสมุปบาท
(ดังแสดงสองตัวอย่างที่ผ่านไป เป็น อนุโลมเทศนา และ ปฏิโลมเทศนา ของอนุโลมปฏิจจสมุปบาท ตามลำดับ)
การแสดงตรงกันข้ามกับข้างต้นนี้ เรียกว่า นิโรธวาร คือฝ่ายนิโรธ ใช้เป็นคำอธิบาย อริยสัจข้อที่สาม (นิโรธสัจจ์) เรียกว่า ปฏิโลมปฏิจจสมุปบาท แสดงให้เห็นความดับไปแห่งทุกข์ ด้วยอาศัยความดับไปแห่งปัจจัยทั้งหลาย สืบทอดกันไป เช่น
เพราะอวิชชาสำรอกดับไปไม่เหลือสังขารจึงดับ เพราะสังขารดับวิญญาณจึงดับ ฯลฯ เพราะชาติ ดับชรามรณะ (จึงดับ) ความโศก ความคร่ำครวญ ทุกข์ โทมนัส ความคับแค้นใจ ก็ดับ
ดังนี้เรียกว่า อนุโลมเทศนา ของ ปฏิโลมปฏิจจสมุปบาท
ส่วนปฏิโลมเทศนา ของ ปฏิโลมปฏิจจสมุปบาท ก็พึงแสดงย้อนว่า ชรามรณะเป็นต้น ดับเพราะชาติดับ ชาติดับเพราะภพดับ ฯลฯ สังขารดับเพราะอวิชชาดับ
บราซิลเน็กซ์ท็อปโมเดล ฤดูกาลที่ 4
ตอนที่ 12
วันออกอากาศ: 2553
ตอนที่ 13
วันออกอากาศ: 2553
แหยมยโสธร 3
แหยมยโสธร 3 เป็น ภาพยนตร์ไทยแนวตลกสนุกสนาน เป็นภาคต่อของ แหยมยโสธร 2 ออกฉายเมื่อวันที่ 8 สิงหาคม พ.ศ. 2556 กำกับและนำแสดงโดย เพ็ชรทาย วงษ์คำเหลา และร่วมแสดงโดย เจเน็ต เขียว, แวววาว วงษ์คำเหลา,อนุวัฒน์ ทาระพันธุ์, เพทาย วงษ์คำเหลา, กฤตฤทธิ์ บุตรพรม, อิงฟ้า เกตุคำ, รัตติยาภรณ์ ภักดีล้น, จิตรลดาพร กันหาวรรค และเฉิน เชิญยิ้ม ภาพยนตร์ทำรายได้ 64 ล้านบาท
เรื่องย่อ
เวลาแห่งความสุขก็ได้ล่วงเลยผ่านฝน ผ่านหนาว ผ่านร้อนมาอีกหลายฤดู "กำนันแหยม” (หม่ำ จ๊กมก) ผู้มีรักจริงกับ “คุณนายเจ้ย” (เจเน็ต เขียว) สาวผู้รักมั่นคงมิเคยเสื่อมคลาย ลูกๆ ก็โตจนเรียนจบหรือไม่ก็ออกเรือนกันไปหมด เหลือแค่เพียง “คำผาน” (เพทาย วงษ์คำเหลา) ที่ยังเรียนไม่จบ ซ้ำชั้น ม.ศ.5 มาสามปี สร้างความกังวลใจให้กับกำนันแหยมและเจ้ยเรื่อยมา
กีฬาระบำใต้น้ำในโอลิมปิกฤดูร้อน 2020
การแข่งขันกีฬาระบำใต้น้ำในโอลิมปิกฤดูร้อน 2020 จัดขึ้นในเมืองโตเกียว ประเทศญี่ปุ่น มีกำหนดแข่งขันระหว่างวันที่ 3 สิงหาคม – 9 สิงหาคม ค.ศ. 2020 โดยได้จัดขึ้นที่ศูนย์กีฬาว่ายน้ำระหว่างประเทศทะสึมิโตเกียว
วัดบางเป้ง
วัดบางเป้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแสนสุข อำเภอเมืองชลบุรี จังหวัดชลบุรี มีเนื้อที่ 24 ไร่ 1 งาน 20 ตารางวา
อุโบสถเก่าแก่มีขนาดเล็ก หน้าบันของอุโบสถตกแต่งด้วยลวดลายปูนปั้น ลายพรรณพฤกษา เป็นแบบอย่างของลายฝรั่ง ส่วนที่เป็นช่อดอกจะใช้เครื่องถ้วยชามของจีนและฝรั่งปะปนกัน ภายอุโบสถในมีภาพจิตรกรรมฝาผนังอยู่โดยรอบ 4 ด้าน ภาพจิตรกรรมฝาผนังบางส่วนได้รับความเสียหายจากความชื้น ฝีมือค่อนข้างหยาบตามแบบอย่างของจิตรกรรมฝาผนังพื้นบ้าน มีการใช้สีค่อนข้างสดและตัดกันมีการตัดเส้นแบบหยาบ ๆ มีภาพพระภิกษุที่กำลังยืนซักผ้าบังสกุลและพิจารณาอสุภกรรมฐาน เป็นส่วนที่มีการเน้นถึงรายละเอียดและประณีต คาดว่ามีอายุไม่เกินไปกว่ารัชสมัยของพระบาทสมเด็จพระจุลจอมเกล้าเจ้าอยู่หัว
การกัดเซาะชายฝั่ง
การกัดเซาะชายฝั่ง (coastal erosion) เกิดจากพลังของคลื่น ลม และกระแสน้ำขึ้นลง (tidal ranges) ที่ส่งผลกระทบต่อชายฝั่งทำให้มีการสึกกร่อนพังทลายไป และเป็นต้นเหตุของการเกิดรูปร่างลักษณะของชายฝั่งทะเลที่แตกต่างกันไปตามสถานที่ต่างๆชายฝั่งที่พบลักษณะการกัดเซาะส่วนมากมักเป็นบริเวณชายฝั่งทะเลน้ำลึก ที่ลักษณะของชายฝั่งมีความลาดชันลงสู่ท้องทะเล ทำให้คลื่นลม และกระแสน้ำสามารถกัดเซาะชายฝั่งได้อย่างรุนแรง
ลักษณะภูมิประเทศ
การกัดเซาะจากคลื่น ลม สามารถทำให้ชายฝั่งทะเลเปลี่ยนแปลงเกิดเป็นภูมิประเทศลักษณะต่าง ๆ (erosional landforms) ดังนี้
การป้องกัน
กำแพงกันคลื่น  (seawall) เป็นกำแพงใช้วัสดุทั้งหินและคอนกรีตในการสร้าง แต่บ้างพื้นที่พบว่าการสร้างกำแพงจะเร่งอัตราการผุพังของหาดให้สูงขึ้น โดยเฉพาะใต้ผนังของกำแพง จึงมีการ rip rap วางไว้หน้ากำแพงเพื่อสลายแรงของคลื่น
คันดักทราย (groin) เป็นโครงสร้างที่วางตั้งฉากกับชายหาดเพื่อดักทรายไม่ให้ไหลไปตามกระแสคลื่นที่เคลื่อนไปตามแนวเลียดเฉียงกับฝั่ง
เขื่อนกันคลื่น  (breakwater) เป็นลักษณะโครงสร้างใช้ชะลอความเร็วของน้ำที่เข้ากระทบฝั่ง จะวางเป็นระยะ ๆ ขนานไปกับชายฝั่ง บางพื้นที่นิยมใช้บริเวณท่าเรือเพื่อป้องกันคลื่นที่อาจสร้างความเสียหายต่อเรือ วัสดุนั้นมีหลายประเภทได้แก่การใช้ท่อนไม้ฟังเป็นแนว ใช้หินก้อนขนาดใหญ่กองรวมกันเป็นแถว ในประเทศไทยจะนิยมใช้กอนหินกองรวมกันมากที่สุด ส่วนในประเทศญี่ปุ่นใช้แท่งคอนกรีตรูปทรง 4 แฉก หรือคอนกรีตที่สร้างขึ้นลักษณะคล้ายโอ่งและมีรูพรุนรอบโอ่ง
การสร้างหาดใหม่ (beach renourishment) เป็นการเติมทรายในหาดเพื่อขยายต่อเติมหาดที่ถูกกัดเซาะ แต่วิธีนี้จะให้งบประมาณสูงมากและไม่ใช่การแก้ปัญหาแบบถาวร
ฟุตบอลโลก 2022 รอบคัดเลือก โซนเอเชีย – รอบที่ 1
การแข่งขันฟุตบอลโลก 2022 รอบคัดเลือก โซนเอเชีย - รอบแรก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ ซึ่งอยู่ภายใต้การดูแลของสมาพันธ์ฟุตบอลเอเชีย โดยโซนเอเชียได้รับโควตาทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ โซนเอเชียเริ่มแข่งขันเป็นครั้งแรกในวันที่ 6 ถึง 11 มิถุนายน พ.ศ. 2562.
รูปแบบการแข่งขัน
ทีมฟุตบอลในโซนเอเชีย 12 ทีม (ทีมอันดับ 35-46) จับคู่แข่งขันแบบ เหย้า-เยือน 2 นัด หาทีมชนะ 6 ทีมผ่านเข้าสู่รอบต่อไป
การจับคู่แข่งขัน
Note: Bolded teams qualified for the second round.
นัด
รวมผลสองนัด มองโกเลีย ชนะ 3–2 และผ่านเข้าไปเล่นในรอบที่สอง.
รวมผลสองนัด ศรีลังกา ชนะ 3–1 และผ่านเข้าไปเล่นในรอบที่สอง.
รวมผลสองนัด บังกลาเทศ ชนะ 1–0 และผ่านเข้าไปเล่นในรอบที่สอง.
รวมผลสองนัด มาเลเซีย ชนะ 12–2 และผ่านเข้าไปเล่นในรอบที่สอง.
รวมผลสองนัด กัมพูชา ชนะ 4–1 และผ่านเข้าไปเล่นในรอบที่สอง.
รวมผลสองนัด กวม ชนะ 5–1 และผ่านเข้าไปเล่นในรอบที่สอง.
ถ้ำอินทสาละ
ถ้ำอินทสาละ เป็นถ้ำที่ปรากฏในพระไตรปิฏกของศาสนาพุทธ ในวรรณกรรมทางศาสนาพุทธ กล่าวว่า พระสัมมาสัมพุทธเจ้าทรงประทับอยู่ในช่วงเวลาหนึ่ง และทรงแสดงธรรมเทศนา สักกปัญหสูตร (Sakkapañha Sutta) แก่ท้าวสักกะหรือพระอินทร์ พระสูตรดังกล่าวปรากฏในพระสุตตันตปิฎก ทีฆนิกาย หมวดมหาวรรค
ทะเลสาบสุพีเรีย
ทะเลสาบสุพีเรีย (Lake Superior) เป็นทะเลสาบในทวีปอเมริกาเหนือ ถือเป็นทะเลสาบน้ำจืดที่ใหญ่ที่สุดในโลกตามขนาดพื้นที่ และมีปริมาณมากเป็นอันดับ 3 โดยบรรจุน้ำจืดบนโลกถึง 10% ทะเลสาบนี้ตั้งอยู่ทางเหนือและตะวันตกสุดของกลุ่มทะเลสาบเกรตเลกส์ เป็นชายแดนแคนาดา–สหรัฐ โดนทางเหนือและตะวันออกติดกับรัฐออนแทริโอของแคนาดา ทางตะวันตกเฉียงเหนือติดกับรัฐมินนิโซตา ส่วนทางใต้ติดกับรัฐวิสคอนซินกับรัฐมิชิแกน น้ำเหล่านี้ไหลไปยังทะเลสาบฮูรอนผ่านแม่น้ำเซนต์แมรี แล้วไปยังเกรตเลดส์ตอนล่าง ถึงแม่น้ำเซนต์ลอเรนซ์ และลงไปสู่มหาสมุทรแอตแลนติก
ลักษณะภูมิประเทศ
ทะเลสาบสุพีเรียตั้งอยู่ระหว่างรัฐมินนิโซตา รัฐมิชิแกน และรัฐวิสคอนซินของสหรัฐอเมริกา กับรัฐออนแทรีโอของประเทศแคนาดา
ถ้ำอินทสาละ
ในวรรณกรรมทางศาสนาพุทธ กล่าวว่า ถ้ำตั้งอยู่ที่ภูเขาเวทิยะหรือเวทิยกบรรพต (Vediya หรือ Vediyaka) ทางตอนเหนือของอัมพสัณฑ์ (Ambasanda) ใกล้กรุงราชคฤห์ ในช่วงพุทธศตวรรษที่ 23 มีนักวิชาการพยายามกำหนดที่ตั้งของถ้ำอินทสาละที่พระสัมมาสัมพุทธเจ้าทรงประทับอยู่ในช่วงเวลาหนึ่ง อเล็กซานเดอร์ คันนิงแฮม เชื่อว่าถ้ำตั้งอยู่ในคิริยัค ไม่นานนัก เชื่อว่าถ้ำอยู่บนเนินตั้งโดดเดี่ยวในหมู่บ้านปาวาตรีปุระในนาวาดา ซึ่งอยู่ทางตอนเหนือของหมู่บ้านอัมสารหะ (ปัจจุบันของอัมพสัณฑ์)
ในธรรมเทศนา สักกปัญหสูตร พระสัมมาสัมพุทธเจ้าทรงวิสัชนาแก่ท้าวสักกะ (หรือรู้จักกันในนาม พระอินทร์) ร่วมกับปัญจสิกขคันธรรพบุตร หลังจากปัญจสิกขะบรรเลงพิณเสร็จแล้ว ท้าวสักกะได้ปุจฉา 42 ข้อให้พระสัมมาสัมพุทธเจ้าทรงวิสัชนา พระธรรมเทศนาครั้งนี้เป็นรากฐานของการปฏิบัตินิกายเถรวาทสำหรับการทำบุญและนิรทุกข์ ''
หญ้าคา
หญ้าคา (ชื่อวิทยาศาสตร์: Imperata cylindrica Beauv.) เป็นพืชล้มลุกชนิดหนึ่ง จัดอยู่ในตระกูลหญ้า มีลำต้นสูงประมาณ ๕๐-๑๐๐ เซนติเมตร ลักษณะลำต้นเป็นทรงกลมเรียวยาวขนาดเล็ก ลักษณะใบเป็นขนกระจุก ขอบใบมีลักษณะคมกริบ ออกดอกเป็นช่อก้านยาวสีขาว คล้ายหางกระรอก มีสรรพคุณในการรักษาโรคได้หลายชนิด เช่น โรคไต โรคมะเร็งคอ แก้ลมพิษ ผื่นคัน เป็นต้น นอกจากนี้ยังสามารถใช้ประโยชน์จากหญ้าคาในการมุงหลังคา
ลักษณะทางพฤกษศาสตร์
มีเหง้าสีขาวแข็งอยู่ใต้ดิน ลำต้นตั้งตรงสูงถึง15 - 20 เซนติเมตร มีกาบใบโอบหุ้มอยู่และริมกาบใบจะมีขน ตัวใบจะเรียวยาวประมาณ 1 - 2 เมตร กว้างประมาณ 4 - 18 มิลลิเมตร มีขนเป็นกระจุกอยู่ระหว่างรอยต่อของตัวใบและกาบใบ ดอกมีสีขาวอมเหลือง หรือเป็นสีม่วง เป็นช่อยาวประมาณ5 เซนติเมตร
แหล่งที่พบ
สามารถพบได้ทั้งในพืชไร่ พืชสวนและพื้นที่รกร้าง ว่างเปล่า สามารถขึ้นได้ดีในดินทุกชนิด สามารถทนต่อแสงแดดและความร้อนได้ดี
สรรพคุณ
ใช้ลำต้นสดหรือแห้ง นำมาปรุงเป็นยาแก้โรคไต แก้โรคมะเร็งคอ  และแก้ฝี, ดอก ใช้เป็นยาแก้ปัสสาวะแดง  แก้ไอ  แก้มะเร็งในลำไส้  แก้ริดสีดวงต่าง ๆ , ราก ใช้ปรุงกินเป็นยาแก้ร้อนใน  แก้พิษอักเสบในกระเพาะปัสสาวะ  แก้น้ำดีซ่าน  ตาเหลือง และเบื่ออาหาร  นอกจากนี้หญ้าคายังให้แร่ธาตุไนโตรเจน, ฟอสฟอรัส, โปแทสเซียมอย่างมาก , ทำให้ดินร่วนซุย ทำให้ออกซิเจนลงไปในดิน ได้สะดวก ทำให้ไม่แน่น , มีคุณสมบัติเช่นเดียวกับพืชตระกูลถั่วคือ ถ้าเน่าเป็นปุ๋ยแล้ว จะสามารถป้องกันเพลี้ยและแมลงต่างๆได้
ประโยชน์
ส่วนของใบ ใช้ปรุงเป็นยาต้มอาบ ผื่นคัน แก้ลมพิษ และแก้ปวดเมื่อยตามร่างกาย ส่วนของดอก ใช้ปรุงเป็นยารับประทานแก้ปวด นำมาตำเป็นยาพอกแผลอักเสบ  บวมฝีมีหนอง  และ อุจจาระเป็นเลือด ราก ใช้ปรุงเป็นยา แก้ร้อนใน แก้ไอกระหายน้ำ เป็นยารับประทานเพื่อห้ามเลือด  แก้เลือดกำเดาไหล  และแก้พิษอักเสบในกระเพาะอาหาร
ในฐานะเป็นพืชเศรษฐกิจ ใช้ประโยชน์ในการมุงหลังคา กระท่อม คอกเลี้ยงหมู  เล้าไก่  เล้าเป็ด สามารถกันแดดกันฝนได้เป็นอย่างดี นอกจากนี้หลังคาหญ้าคายังให้ความเย็นได้ดีกว่าการมุงหลังคาจากกระเบื้อง และสังกะสีซึ่งมีราคาแพงกว่าหญ้าคาหลายเท่าตัว และอายุการใช้งานของหลังคาหญ้าคาสามารถใช้ได้นานถึง 3 - 5 ปี ขึ้นอยู่กับความหนาของคาที่ใช้และนอกจากนี้ยังใช้ประโยชน์ในการจักสานอีกด้วย จึงนับได้ว่าหญ้าคากลายเป็นพืชเศรษฐกิจที่สร้างรายได้แก่เกษตรกรเป็นอย่างมาก
โทษ
1.หน่อของหญ้าคาแหลมคมมาก ถ้าเดินเข้าไปโดยไม่ระมัดระวัง จะทิ่มแทงฝ่าเท้า ทำให้เกิดความเจ็บปวดได้
2.เนื่องจากหญ้าคาเป็นวัชพืช สามารถขึ้นได้ตามพื้นที่รกกร้าง ไร่หรือท้องนา ทำให้ชาวไร่ชาวนาส่วนมากไม่ค่อยชอบ
3.เมื่อนำไปมุงหลังคาบ้าน หรือกระท่อม ไม่ค่อยทนทาน และถ้าดูแลไม่ดี อาจจะเกิดอัคคีภัย ก่อให้เกิดความเสียหาย แก่ทรัพย์สินได้
ลักษณะจำเพาะของหญ้าคา
1.ไม่ชอบบริเวณที่น้ำแฉะ
2.เจริญเติบโตได้ดีในที่ดอน และทุกฤดูกาล
3.ถ้าหากไปเผา-เกี่ยวหรือตัด จะแตกหน่อขึ้นมา จากพื้นดิน อย่างรวดเร็ว
การขยายพันธุ์
เป็นพรรณไม้ที่ขึ้นได้ดีใน ดินทุกชนิด ทนต่อความร้อน  และแสงแดดได้ดี  ขยายพันธุ์ด้วยการใช้เหง้า หรือเมล็ด
การเป็นพืชพันธุ์ต่างถิ่นที่รุกราน
หญ้าคาเป็นพืชต่างถิ่นรุกราน(invasive alien species) และเป็นวัชพืชอายุหลายปีแพร่ระบาดได้อย่างรวดเร็วด้วยการแตกหน่อจากไหลใต้ดินที่มีใบเกล็ดปกคลุมและการกระจายตัวของเมล็ด หญ้าคาสามรถผลิตเมล็ดได้มากถึง 3,000 เมล็ดต่อต้น เจริญเติบโตได้ดีทั้งในดินที่แห้งและดินที่ชื้นและสามารถขึ้นปกคลุมพื้นที่โล่ง หรือ บริเวณที่ถูกทำลายได้ดีมาก หญ้าคาสร้างความเสียหายต่อพรรณพืชดั้งเดิมคือ แก่งแย่งธาตุอาหารและน้ำ ทำให้กล้าไม้อื่น ๆ ไม่สามารถขึ้นอยู่ได้เป็นเหตุทำให้พืชดั้งเดิมลดจำนวนลง บริเวณที่มีหญ้าคาปกคลุม พื้นที่บริเวณนั้นจะไม่มีพืชชนิดอื่น เนื่องจากหญ้าคาจะมีการปล่อยสารยับยั้งการเจริญเติบโตของพืชอื่น ประกอบกับระบบรากที่มักแผ่กระจายหนาแน่นปกคลุมดินชั้นบนทำให้ยากแก่การงอกของพืชชนิดอื่น และในช่วงฤดูร้อน หญ้าคาที่แห้งเป็นเชื้อเพลิงได้ดีซึ่งเมื่อเกิดอัคคีภัย ทำให้เกิดความเสียหายกับพื้นที่ป่าธรรมชาติบริเวณรอบข้างอย่างมาก หญ้าคาระบาดได้ทั่วประเทศ โดยเฉพาะพื้นที่รกร้างหรือตามพื้นที่เกษตรกรรม พบระบาดมากในทุกพื้นที่ในประเทศไทย ยกเว้นภาคกลางที่มีการระบาดปานกลาง
การกำจัดและป้องกัน
1.ใช้วิธีการเขตกรรม เช่น การถาก ตัดให้สั้นไม่ให้ออกดอก หรือขุดทิ้ง
2.ใช้สารเคมีต่างๆ เช่น  มาร์เก็ต ไกลโฟเสต ดาร์ไฟท์ (ไกลโฟเซต, ไอโซโพฟิลามีน ซอลต์)  ดามาร์ค (ไกลโฟเลท)  ทัชดาวน์ (ไกลโฟเซต ไตรมีเซียมซอลต์)
อนุกรมวิธาน
หญ้าคาได้รับการระบุครั้งแรกโดยลินเนียสใน ค.ศ. 1759 ในชื่อดั้งเดิม (basionym) ว่า Lagurus cylindricus. ก่อนที่Palisot de Beauvois นักกีฏวิทยาและนักพฤกษศาสตร์ชาวฝรั่งเศส จะเปลี่ยนไปใช้ชื่อที่ได้รับการยอมรับเป็น Imperata cylindrica
ชื่อพ้องของหญ้าคามีดังนี้:
เทศบาลตำบลโนนหัน
เทศบาลตำบลโนนหัน เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอชุมแพ จังหวัดขอนแก่น ตั้งอยู่ในเขตที่ราบ สลับที่ราบลุ่มน้ำขัง และที่ดอนขนาดเล็ก อยู่ในเขตอิทธิพลของภูมิประเทศลุ่มน้ำชีตอนบน มีลักษณะเป็นที่ราบสูง และเป็นภูเขาทางด้านทิศตะวันตกเฉียงเหนือ และลาดเอียงไปทางด้านตะวันออก ทำให้ด้านทิศตะวันออกของพื้นที่เทศบาลเป็นแหล่งรองรับน้ำ และเกิดเป็นลำห้วย ได้แก่ ลำห้วยใหญ่
การปกครอง
เทศบาลตำบลโนนหัน ครอบคลุมพื้นที่ตำบลโนนหันบางส่วน และตำบลโนนสะอาดบางส่วน ได้แก่
ประเทศตรินิแดดและโตเบโกในโอลิมปิกฤดูร้อน 2012
ประเทศตรินิแดดและโตเบโก เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
เทศบาลตำบลโนนหัน
สาธารณสุข
ภายในเขตเทศบาลตำบลโนนหัน มีโรงพยาบาลส่งเสริมสุขภาพตำบล 1 แห่ง นอกจากนี้ ยังมีบริการด้านสาธารณสุขฯ ของเอกชนและผู้ประกอบการ คือ คลินิก ร้านขายยาแผนปัจจุบัน ซึ่งให้บริการแก่ประชาชน
อีซีดับเบิลยู ฮาร์ดคอร์ ทีวี
อีซีดับเบิลยู ฮาร์ดคอร์ ทีวีเป็นรายการโทรทัศน์ที่เกี่ยวกับมวยปล้ำอาชีพประเภทฮาร์ดคอร์ของสมาคมมวยปล้ำอาชีพเอ็กซ์ตรีม แชมเปี้ยนชิพ เรสต์ลิง (อีซีดับเบิลยู) โดยออกอากาศตั้งแต่วันที่ 5 เมษายน ค.ศ. 1993-31 ธันวาคม ค.ศ. 2000 ทางช่องสถานีไซน์ดิเคชั่น โดยมีสนามประจำสมาคม คือ อีซีดับเบิลยู อารีน่า หรือ ดิ อารีน่า ในปัจจุบัน
รายการเส้นทางเดินรถโดยสารประจำทางในจังหวัดปทุมธานี (หมวด 3, 4)
จังหวัดปทุมธานีมีรถประจำทางที่ให้บริการโดย บริษัท กิตติสุนทร จำกัด (และบริษัทในเครือ) ให้บริการครอบคลุมพื้นที่จังหวัดปทุมธานี (ยกเว้นอำเภอหนองเสือ) จังหวัดนนทบุรี รวมทั้งพื้นที่บางส่วนของอำเภอบางเลน จังหวัดนครปฐม อำเภอบางปะอิน อำเภอเสนา จังหวัดพระนครศรีอยุธยา อำเภอองครักษ์ จังหวัดนครนายก อำเภอบางน้ำเปรี้ยว จังหวัดฉะเชิงเทรา รวมทั้งมีเส้นทางเดินรถในพื้นที่กรุงเทพมหานคร ในฐานะรถร่วมบริการ ขสมก. อีกด้วย
ปลาพลวงหิน
ปลาพลวงหิน หรือที่เรียกสั้น ๆ ว่า ปลาพลวง (Mahseer barb; ) เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae)  จัดเป็นปลาในวงศ์ปลาตะเพียนที่มีขนาดใหญ่ ลำตัวยาว ด้านข้างแบน มีเกล็ดขนาดใหญ่ หัวเล็ก มีหนวด 2 คู่ อยู่ปากบนและมุมปาก ครีบหางเว้าเป็นแฉกลึก กระโดงหลังค่อนข้างสูงมีก้านแข็ง 1 อัน ครีบหูมีขนาดเล็ก ครีบท้องและครีบก้นมีขนาดใกล้เคียงกัน ลำตัวมีสีน้ำตาล ปนเขียว สีของปลาชนิดนี้ขึ้นอยู่กับสิ่งแวดล้อม บางแหล่งอาจจะมีสีน้ำตาลปนดำเข้ม มีแถบสีคล้ำพาดกลางลำตัวตามยาวไปใกล้โคนหาง ด้านท้องสีจาง ขนาดโดยประมาณ 60 เซนติเมตร พบใหญ่สุดถึง 1.5 เมตร
มินิสทรีออฟซาวด์
มินิสทรีออฟซาวด์ลอนดอน (Ministry of Sound London) หรือเรียกสั้นๆ ว่า มินิสทรีออฟซาวด์ (Ministry of Sound) เป็นไนต์คลับ มีสาขาใหญ่ในลอนดอน ประเทศอังกฤษและยังเป็นค่ายเพลง
ปลาพลวงหิน
อาศัยอยู่เป็นฝูงใหญ่นับ 100 ตัวขึ้นไป ตามแม่น้ำขนาดใหญ่ที่มีน้ำใสสะอาด เช่น บริเวณแหล่งน้ำเชิงภูเขา หรือตามลำธารน้ำตกต่าง ๆ ทั่วประเทศ
มินิสทรีออฟซาวด์
มินิสทรีออฟซาวด์ ติดอันดับที่ 6 ในการจัดอันดับของนิตยสารดีเจ ในปี 2009 ในหัวข้อ 100 คลับ นอกจากคลับในลอนดอนแล้ว ยังมีอีกที่ที่อียิปต์ สำหรับเครื่องหมายการค้ามินิสทรีออฟซาวด์ ยังมีผลิตภัณฑ์อื่นอีกหลายอย่าง เช่นอัลบั้มรวมเพลงแดนซ์และเสื้อผ้า มินิสทรีออฟซาวด์มีเจ้าของคือบริษัท เอ็มเอสเอชเคกรุป จำกัด ซึ่งมีสำนักงานอยู่ในลอนดอน ซิดนีย์ เบอร์ลินและนิวยอร์ก
ลำดับเหตุการณ์แห่งอาร์ดา
บทความนี้แสดงลำดับเหตุการณ์ที่เกิดขึ้นในตำนานของ เจ. อาร์. อาร์. โทลคีน
การดลใจนักบุญมัทธิว (การาวัจโจ)
การดลใจนักบุญมัทธิว (The Inspiration of Saint Matthew) เป็นภาพเขียนสีน้ำมันที่เขียนโดยการาวัจโจจิตรกรสมัยบาโรกคนสำคัญชาวอิตาลีที่ตั้งอยู่ภายในชาเปลคอนทราเรลลิในโบสถ์ซันลุยจีเดย์ฟรันเชซีในกรุงโรมในประเทศอิตาลี หลังจากเสียชีวิตไปแล้วคาร์ดินัลชาวฝรั่งเศสขื่อแม็ทธิว ควงแทรล (Matthieu Cointrel) หรือ “มัตเตโอ คอนทราเรลลิ” ในภาษาอิตาลีก็ทิ้งมรดกไว้โดยระบุว่าให้ใช้ในการตกแต่งชาเปลในหัวเรื่องของชื่อของท่าน (มัตเตโอ=มัทธิว)
ภาพ “การดลใจนักบุญมัทธิว” เขียนราวระหว่างปี ค.ศ. 1602 เป็นภาพเขียนภาพที่สามที่การาวัจโจเขียนให้กับโบสถ์ซันลุยจีเดย์ฟรันเชซีและเป็นภาพสำหรับฉากแท่นบูชาภายในชาเปล อีกสองภาพก็ได้แก่ “พระเยซูทรงเรียกนักบุญมัทธิว” และ “การเป็นมรณสักขีของนักบุญมัทธิว”
สัญญาจ้าง (ซึ่งตามตัวหนังสือแล้วมาจากคาร์ดินัลฟรันเชสโก มาเรีย เดล มอนเตผู้เป็นผู้อุปถัมภ์ของการาวัจโจเองไม่ใช่จากโบสถ์) การเขียนภาพนี้ไม่ใช่สิ่งที่ทำง่ายสำหรับการาวัจโจและอย่างน้อยสองในสามภาพก็ต้องเขียนใหม่เพื่อให้เป็นที่ยอมรับโดยคาร์ดินัลเดล มอนเตผู้จ้าง แต่ภาพแรกที่เขียนถูกทำลายระหว่างสงครามโลกครั้งที่สอง ฉะนั้นจึงเหลือแต่เพียงภาพขาวดำเท่านั้นที่ใช้ในการเปรียบเทียบกับภาพอื่นได้ การเขียนครั้งแรกทูตสวรรค์ข้ามาในช่องว่างของภาพเดียวกับช่องว่างของนักบุญมัทธิว และดูเหมือนจะพัวพันด้วยท่าทางที่ยั่วยวนอารมณ์มากกว่าจะเป็นการแสดงการดลใจจากทูตสวรรค์ ภาพที่ถูกปฏิเสธนี้อาจจะเปรียบได้กับภาพ “พักระหว่างหนีไปอียิปต์” ที่คาราวัจโจเขียนก่อนหน้านั้น
ภาพ “การดลใจนักบุญมัทธิว” เป็นภาพที่เขียนสำหรับเป็นฉากแท่นบูชาของชาเปลส่วนตัว ทูตสวรรค์ในภาพห่อตัวด้วยผ้าผืนที่เป็นริ้วลอยตัวม้วนลงมา นักบุญมัทธิวเอนตัวไปข้างหน้าแสดงความรู้สึกบนไบหน้าถึงความฉงนและความไม่แน่ใจขณะที่ทูตสวรรค์มาดลใจถึงงานที่นักบุญจะเขียนเป็นพระวรสารอันสำคัญ การาวัจโจใช้สีมืดทั้งภาพยกเว้นตัวแบบสองตัวที่สำคัญในภาพ นักบุญมัทธิวดูเหมือนจะรีบวิ่งไปยังโต๊ะเขียนหนังสือจนทำให้ม้านั่งเอียงเกือบล้มออกไปนอกกรอบมายังบริเวณของผู้ชมภาพ
ลักษณะการเขียนของคาราวัจโจแตกต่างจากจิตรกรร่วมสมัยเช่นอันนิบาเล คารัคชีเป็นอันมากจนไม่สามารถเปรียบเทียบกันได้ ฉะนั้นถ้าจะเปรียบเทียบภาพเขียนนี้ก็จะต้องเปรียบเทียบกับภาพเขียนของจิโอวานนี ลานฟรังโก (Giovanni Lanfranco) ผู้เป็นลูกศิษย์ ที่ปัจจุบันอยู่ที่ปิอาเช็นซาและภาพเขียนหัวข้อที่คล้ายคลึงกันโดยแรมบรังด์
ลำดับเหตุการณ์แห่งอาร์ดา
ยุคแห่งพฤกษา
ลำดับปีต่อไปนี้ยังคงแสดงเป็นวาเลียนศก แต่หลังจากปี ว.ศ.4580 เป็นต้นไป ไม่สามารถระบุปีที่เกิดเหตุการณ์ได้อย่างแน่ชัด
ยุคที่หนึ่ง
ยุคที่หนึ่งของเหล่าบุตรแห่งอิลูวาทาร์เริ่มขึ้นตั้งแต่ในยุคแห่งพฤกษา โดยเริ่มนับตั้งแต่การตื่นขึ้นของเหล่าเอลฟ์
ยุคที่หนึ่งแห่งตะวัน
การนับปีในยุคต่อไปนี้เป็นการนับแบบปีตะวัน ซึ่งเป็นการนับปีแบบปกติที่พวกเราเข้าใจ ลำดับเหตุการณ์นำมาจาก เกรย์อันนัล (Grey Annals) ซึ่งปรากฏในหนังสือ สงครามแห่งอัญมณี (The War of Jewels) ในชุดหนังสือประวัติศาสตร์มิดเดิลเอิร์ธ เรียบเรียงโดย คริสโตเฟอร์ โทลคีน การนับศักราชจะเริ่มต้นที่ 1 อีกครั้ง แม้จะยังคงอยู่ในช่วงยุคที่หนึ่งแห่งอาร์ดาก็ตาม
ลำดับเหตุการณ์ต่อไปนี้นำมาจาก บันทึกศักราชของยุคที่หนึ่ง (The Tale of Years of the First Age)
ยุคที่สอง
ยุคที่สองแห่งอาร์ดากินเวลาทั้งสิ้น 3,441 ปี ลำดับเหตุการณ์ต่อไปนี้นำมาจากภาคผนวก ข ของ ลอร์ดออฟเดอะริงส์ ยกเว้นจุดที่ระบุไว้ต่างหาก
ยุคที่สาม
ยุคที่สามมีความยาว 3,021 ปี ลำดับเหตุการณ์ต่อไปนี้นำมาจากภาคผนวก ข ของ เดอะลอร์ดออฟเดอะริงส์
หมายเหตุว่าด้วยไชร์ศักราช : ปีที่ 1601 ของยุคที่สาม เป็นปีที่เริ่มก่อตั้งอาณาจักรไชร์ นับเป็นปีที่ 1 ของไชร์ศักราช ดังนั้นการคำนวณไชร์ศักราชจึงเท่ากับ พรายศักราช ลบด้วย 1600
"ศักราชอันยิ่งใหญ่"
ลำดับเหตุการณ์ต่อไปนี้นำมาจากภาคผนวก ข ของ เดอะลอร์ดออฟเดอะริงส์
ยุคที่หนึ่ง
ยุคแห่งพฤกษา
ยุคแห่งตะวัน
นอกจากนี้ยังมีการรบย่อยๆ อีก เช่น สมรภูมิทุ่งทุมฮาลัด การล่มสลายของกอนโดลิน การโจมตีโดริอัธครั้งที่หนึ่ง และครั้งที่สอง (ครั้งแรกโดริอัธถูกคนแคระโจมตี ส่วนครั้งที่สองเป็นสงครามประหัตประหารญาติครั้งที่สอง) การโจมตีเมืองท่าปากแม่น้ำซิริออน (เป็นสงครามประหัตประหารญาติครั้งที่สาม)
รายการเส้นทางเดินรถโดยสารประจำทางในจังหวัดปทุมธานี (หมวด 3, 4)
บริษัท เทพอู่ทองขนส่ง จำกัด ให้บริการในพื้นที่ อำเภอคลองหลวง อำเภอหนองเสือ จังหวัดปทุมธานี รวมทั้งพื้นที่บางส่วนของอำเภอธัญบุรี อำเภอเมืองปทุมธานี จังหวัดปทุมธานี อำเภอบางปะอิน จังหวัดพระนครศรีอยุธยา อำเภอบางบัวทอง จังหวัดนนทบุรี
รายชื่อรถประจำทางในจังหวัดปทุมธานี
ตารางที่จะแสดงต่อจากนี้ จะแบ่งแยกด้วยการใช้สีต่าง ๆ กล่าวคือ
=== หมวด 3 ===
=== หมวด 4 ===
รถโดยสารประจำทางขนาดเล็ก สีขาว
หมายเหตุ หมายเลขสาย* หมายถึง ให้บริการในสถานะช่วยวิ่งจากเส้นทางอื่น
รถโดยสารประจำทางปรับอากาศ สีน้ำเงิน-ขาว
หมายเหตุ หมายเลขสาย* หมายถึง ให้บริการในสถานะช่วยวิ่งจากเส้นทางอื่น
รถโดยสารประจำทางปรับอากาศ สีขาว
หมายเหตุ หมายเลขสาย* หมายถึง ให้บริการในสถานะช่วยวิ่งจากเส้นทางอื่น
รถโดยสารประจำทางปรับอากาศขนาดเล็ก สีขาว
หมายเหตุ หมายเลขสาย* หมายถึง ให้บริการในสถานะช่วยวิ่งจากเส้นทางอื่น
รถโดยสารประจำทางปรับอากาศขนาดเล็ก สีน้ำเงิน
หมายเหตุ หมายเลขสาย* หมายถึง ให้บริการในสถานะช่วยวิ่งจากเส้นทางอื่น
ปลาพลวงหิน
อาหารได้แก่ เมล็ดพืชต่าง ๆ เป็นปลาใหญ่ที่มักไม่มีใครนำมารับประทาน เนื่องจากทานไปแล้วเกิดอาการมึนเมา จึงเชื่อว่าเป็นปลาเจ้า แต่ความจริงแล้ว ปลาชนิดนี้ได้สะสมพิษจากเมล็ดพืชที่รับประทานเข้าไปในร่างกาย เช่นเดียวกับกรณีของปลาบ้า (Leptobarbus hoevenii) มีการรวบรวมลูกปลาจากธรรมชาติเพื่อขายส่งเป็นปลาสวยงาม ปลาพลวงหิน มีชื่อเรียกต่างออกไปตามภาษาถิ่นเช่น ภาคเหนือเรียก "ปลาพุง" หรือ "ปลามุง" บางพื้นที่เรียกว่า "ปลาจาด", "ปลายาด" หรือ "ปลาโพ" เป็นต้น และมีชื่อเป็นภาษากะเหรี่ยงว่า "หญาเปอลา"
ในประเทศไทยสถานที่ท่องเที่ยวที่สามารถพบปลาพลวงได้เป็นจำนวนมาก ได้แก่ น้ำตกตาดหลวง จังหวัดน่าน, น้ำตกพลิ้ว และ น้ำตกลำนารายณ์ จังหวัดจันทบุรี,  อุทยานถ้ำปลาและอุทยานถ้ำธารลอด จังหวัดแม่ฮ่องสอน เป็นต้น
ดินบรรพกาล
ดินบรรพกาล (paleosol) หมายถึง ดินที่ถูกปกคลุมด้วยหินละลาย (lava) เป็นส่วนหนึ่งของลักษณะทางธรณีวิทยา อาจเรียกดินนี้ว่า ดินเก่า ซึ่งหมายถึง ดินที่เกิดมาบนผิวโลกนานมากแล้ว แต่ต่อมาถูกปกคลุมไว้ ดินบรรพกาล คือ ดินที่เกิดอยู่ในภูมิประเทศของอดีตกาล มีลักษณะสัณฐานเฉพาะตัว ที่เป็นผลมาจากสภาพแวดล้อมของการเกิดดินในอดีต ที่ไม่ปรากฏในบริเวณนั้นแล้ว กระบวนการเกิดดินในอดีต อาจมาจากการเปลี่ยนแปลงของสภาพแวดล้อมภายนอก หรือการหยุดชะงักของกระบวนการเกิดดินโดยการฝังกลบ
ดินบรรพกาลอาจถูกจัดเป็นส่วนที่เหลือ (relic) ดังปรากฏให้เห็นบนพื้นดินและไม่มีการแปรเปลี่ยนอย่างรุนแรงของลักษณะสัณฐานโดยกระบวนการเกิดดิน ดินบรรพกาลที่ปรากฏให้เห็นบนพื้นผิวเป็นดินที่เคยถูกทับถมและโผล่ขึ้นจากการกร่อน ซึ่งมักพบเห็นบ่อยในแหล่งสะสมตัวของตะกอนที่ยังไม่แข็งตัว (unconsolidate sediment) ในยุคควอเทอร์นารี (Quaternary) เราสามารถนำเอาความแตกต่างและการกระจายตัวของดินเก่ามาใช้ในการเทียบเคียงและหาอายุของชั้นหินได้ และยังเป็นหลักฐานเกี่ยวกับสภาพภูมิประเทศ พืชพรรณที่ปกคลุมและสภาพภูมิอากาศในอดีตได้ดีอีกด้วย สำหรับประเทศไทยมีหลายแห่งที่พบว่ามีดินบรรพกาลนี้อยู่ เช่น อำเภอสบปราบ จังหวัดลำปาง และ จังหวัดบุรีรัมย์ พบว่าดินบรรพกาลนี้ถูกปิดทับด้วยหินละลายบะซอลต์ อายุประมาณ 0.5-2 ล้านปี
Passer
Passer เป็นสกุลนกกระจอก หรือที่รู้จักกันในชื่อ นกกระจอกแท้ ในสกุลประกอบด้วยนกกระจอกใหญ่และนกกระจอกบ้าน เป็นนกที่พบมากที่สุดในโลก พวกมันคือนกตัวเล็กที่มีท้องหนาสำหรับกินเมล็ดพืช และส่วนใหญ่มีสีเทาหรือสีน้ำตาล มีถิ่นกำเนิดในโลกเก่า บางชนิดกระจายพันธุ์ไปทั่วโลก
ลักษณะ
นกกระจอกในสกุลนี้ชุดขนมีสีน้ำตาลอ่อนหรือสีเทา แต้มสีดำ เหลือง หรือขาว ทั่วไปยาว 10-20 เซนติเมต (3.9-7.9 นิ้ว) จากนกขนาดเล็กอย่างนกกระจอกสีน้ำตาลแดง (Passer eminibey) ที่ยาว 11.4 เซนติเมตร (4.5 นิ้ว) และหนัก 13.4 กรัม (0.47 ออนซ์) ไปจนถึงนกกระจอกปากนกแก้ว (Passer gongonensis) ที่ยาว 18 เซนติเมตร (7.1 นิ้ว) และ 42 กรัม (1.5 ออนซ์) จะงอยปากแข็งรูปกรวยสั้นทู่ สันปากบนโค้งลง ปลายทู่ ทุกชนิดร้องคล้ายนกกระจอกใหญ่ แต่บางชนิดมีความซับซ้อนกว่า
อิสมาอิล เมทิน เทเมล
พลโท อิสมาอิล เมทิน เทเมล (İsmail Metin Temel; 12 มีนาคม ค.ศ. 1958, อาดานา) เป็นผู้บัญชาการกองทัพที่สองชาวตุรกี เขาสำเร็จการศึกษาจากวิทยาลัยการทหารตุรกี
อาชีพทหาร
อิสมาอิลได้บัญชาการสองการรบ โดยการศึกแรกของเขาคือปฏิบัติการโล่ยูเฟรทีส ซึ่งตั้งอยู่บนพรมแดนตุรกี-ซีเรีย ที่เขาและพลโท เซไค อัคซาคาลเลอ ประสบความสำเร็จในการเอาชนะนักรบไอเอสไอแอลกว่า 5,000–7,000 รายจากจาอิส อัล-ออสรา และสังหารวิลายัต ฮาเล็บ 2,647 คน รวมทั้งจับกุมนักรบ 417 คน ส่วนการศึกที่สองของเขา (ปฏิบัติการกิ่งมะกอก) มาท่ามกลางความตึงเครียดที่เพิ่มขึ้นระหว่างรัฐบาลตุรกีและอเมริกาหลังการสนับสนุนกองกำลังประชาธิปไตยซีเรีย ซึ่งประกอบด้วยนักรบชาวเคิร์ดแห่งวายพีจี ซึ่งตุรกีถือว่าเป็นสาขาของพีเคเค โดยเฉพาะอย่างยิ่ง ตุรกีคัดค้านแผนการที่สหรัฐประกาศในการฝึกและจัดให้มีกองกำลังชายแดนเอสดีเอฟ ซึ่งตุรกีอ้างว่าเป็นภัยคุกคามโดยตรงต่อความมั่นคงของพวกเขา
วัดนิคมประทีป
วัดนิคมประทีป เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกหล่อ อำเภอเมืองตรัง จังหวัดตรัง